يعني اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين والصلاة والسلام على اشرف المرسلين سيدنا محمد. وعلى اله وصحبه ومن تبعهم باحسان الى
يوم الدين اما بعد. يعني اظن النهاردة هو اليوم قبل الاخير قبل السفر يعني بكرة خلاص يعتبر اليوم الاخير. لان ان شاء الله يوم الاتنين من بدري هنغادر الفندق تقريبا بعد الضهر او حاجة. فخلاص يعني يعتبر درس النهاردة ودرس بكرة
في اخر الدروس. ولابد ان هي تكون توجيهات ونصائح عامة لنا فيما بعد العمرة. آآ الدرس ده غالبا احنا دايما نقوله هذا بعد رمضان. فاحنا محتاجين دلوقتي لان عبدالرحمن بيكلمني بيقول لي انا خايف بعد اما ارجع والان يعني لما سألت خمسة ستة يعني تقريبا سبعين تمانين
في المية منهم الكل قال لي ايه؟ عايزين ماذا بعد رمضان؟ ماذا بعد العمرة؟ الثبات الكلام ده. فانا عايز من البداية اوجه رسائل تكون رسائل سريعة ويا رب الكل يفهمها على صورتها على حقيقتها. آآ في كتير من الاوقات بتكون اخطر مشكلة متعلقة بالانسان هو حالته النفسية
فالانسان مننا لو ادى لنفسه اوامر يعني طبيعة الانسان دايما بيتحرك نتيجة فكرة الانسان مننا دائما ما يتحرك نتيجة لفكرة سيطرت عليه. فيا ترى ايه الفكرة اللي بتسيطر عليك رحمكم الله. الفكرة اللي سيطرت علينا دايما
احنا خايفين بعد العمرة. احنا مرعوبين بعد العمرة. احنا هنقع بعد العمرة. احنا هننتكس بعد رمضان. احنا مش هنقدر نكمل بعد رمضان. احنا فين؟ احنا مش عارف ايه؟ اللي بيعيش مع نفسه بهذه الفكرة
حتما ولابد هيكون افعاله مطابقة للايه الفكرة معلش هو الكلام يعتبر كلام نفس شوية. بس صدقني هيفرق معك كتير جدا. تعالوا ناخد نموذجين من القرآن على ناس تعملوه بهذه الصورة. ونشوف
اوف ماذا حدث النبي صلى الله عليه وسلم لما اراد ان يخرج في غزوة تبوك. جا له واحد اسمه الجد ابن قيس. فقال له يا رسول الله ائذن لي ولا تفتني. فان قومي يعلمون انني من اشد الناس ما شاء الله. جزاكم الله خيرا
طيب نبدأ كده تاني معلش. بنقول اول نصيحة واول معنى لازم نفهمه كويس جدا ان كل انسان مننا انما يعمل ويتحرك نتيجة لفكرة هو عايش فيها. الانسان مننا عايش في رمضان بفكرة قيام الليل
تؤتي القرآن فما شاء الله جوة جوة رمضان تلاقيه بيعمل ايه؟ قيام ليل وقراءة قرآن وطاعة وعبادة. خدت بالك؟ آآ اخت تانية او اخ اخر عايش في رمضان بفكرة بقى الفوازير والمسلسلات والافلام. تلاقيه سايب التراويح وسايب وسايب سايب وهو قاعد قدام ايه؟ قدام الكلام ده
فالانسان مننا رهين فكرة اذا اعتقد وامن بهذه الفكرة عاش من اجلها. وكان فعله ردود افعال حول هذه الفكرة. انا بقول النهاردة ماذا بعد العمرة؟ اول معنى لازم تكون رهين فكرة
فبعض الناس بعد الخروج من مواسم الطاعة بيبقى رهين الفكرة دي. انا خايف انا مرعوب انا هنتكس انا هضيع انا مش عارف ايه اللي هيحصل لي انا مش هعرف مش عارف ايه
بتكون النتيجة ان الانسان ده حتما ولابد انا مقتنع بهذه الفقرة. الفكرة اعماله بعد كده بتكون ايه؟ ردود افعال لهذه الفكرة. قال الله سبحانه وتعالى ومنهم من يقول ائذن لي
ولا تفتني. جاء الجد ابن قيس الى النبي صلى الله عليه وسلم فقال يا رسول الله فقال يا رسول الله لقد علم قومي انني من اشد الناس فتنة بالنساء وانك خارج لقتال بني الاصفر. انت رايح دلوقتي ناحية الشمس الاردن والكلام ده. تبوك دي قرب تبوك. قرب الاردن
وانتم عارفين بقى بنات الشام ما شاء الله بيض وعينين خضراء وشعر اصفر. فقال يا رسول الله وانني لا اخشى ان افتن ببنات بني الاصفر. دي الفكرة اللي عاش بها الجد ابن قيس. شف ربنا سبحانه وتعالى بيقول ايه ومنهم من يقول ائذن لي ولا تفتني. ربنا قال ايه؟ الا في
فتنة سقطوا. هو من يوم ما اقتنع اصلا بالفكرة دي انه بعد ما يرجع ينتكس ان بعد رمضان هيبعد ان بعد العمرة هيضيع خلاص. انت كده اصلا في فتنة انت كده اصلا وقعت في فتنة. نموذج تاني برضو ربنا ذكرهن في القرآن
قال الله سبحانه وتعالى في شأن موسى ان قال لقومه يا قوم ادخلوا الارض المقدسة التي كتب الله لكم بيقول لهم يا جماعة ربنا خلاص كتب وقدر انك لو دخلت الارض بدي بتاعتك
فلما يقول لهم التي كتب الله لكم ده معناها ان خلاص النصر معك. ان ربنا هيأيدك ان ربنا هيعينك ان ربنا هيوفقك. بس هم قالوا ايه ان في اقواما جبارين
وانا لن ندخل ابدا حتى يخرجوا منها. لا لا لا اذهب انت وربك فقاتلا انا ها هنا قاعدون. بقى عايش واهين فكرة انه خايف لما يرجع ايه ينتكس كانت النتيجة ننتكس
عشان كده انا عايز اغير المعنى ده احنا ان شاء الله لما نرجع هنعمل ايه؟ بفضل الله العمرة دي اثرت على قلوبنا كتير جدا وهتمشينا بفضل الله في طاعة الله عز وجل فترات طويلة جدا
ان شاء الله بازن الله انا ربنا من علي بالعمرة ودي نعمة عظيمة اوي انا هافضل اعبد ربنا سبحانه وتعالى بعد العمرة. شكرا لله عز وجل على هذه النعمة آآ ان شاء الله انا بعد العمرة لا يمكن ارجع للمعصية اللي انا كنت بعملها زمان. ليه؟ اصل الحمد لله ربنا سبحانه وتعالى بعد ما قراني هذه الايات ورحت مكة ورحت المدينة. شفت
شفت قبر النبي شفت قبر ابو بكر وعمر وقبور الصحابة معقول انا ارجع تاني؟ لا لا لا المسألة دي منتهية يا رسول الله عيش في الفكرة دي انك لما ترجع باذن الله تبارك وتعالى هتكون كويس جدا
هتكون قريب من ربنا اوي ان العمرة دي هي بمجرد سبب من الاسباب دافع لك لطاعة ربنا سبحانه وتعالى. اوعى تعيش في فكرة انك بعد العمر هتضيع. اوعى تعيش في فكرة انك بعد العمر لا لا لا
دي ده المعنى الاول. المعنى التاني وده معنى من اهم واعظم واخطر المعاني اللي لازم تكون موجودة في دماغنا الثبات يا اخواني بيحتاج مننا دايما ممارسة طاعة وبالطاعة ربنا سبحانه وتعالى يعطيك حاجتين
كل اما هتعمل طاعة اكتر تكون النتيجة ان ربنا بيثبت قلبك اكتر واكتر قال الله سبحانه وتعالى ولو انهم فعلوا ما يوعظون به لكان خيرا لهم واشد ها تثبيتا. يبقى اللي فعلا
اللي عايز يثبت على طريق الطاعة. شد حيلك فوق قيام الليل. شد حيلك في قراءة القرآن. شد حيلك مع الصحبة الصالحة. شد حيلك مع شد حيلك وكل ما تشد حيلك اكتر بتكون نتيجة ان ربنا هيثبتك اكتر واكتر واكتر
هي دي حلاوة الطاعة. الطاعة على طول بتولد عندك طاعة. زي ما كنا خدنا في درس المدينة ان كان عروة ابن الزبير بيقول ايه؟ اذا رأيت الرجل يصنع الحسنة فاعلم ان لها عنده اخوات وذلك لان الحسنة تدل على اختها
الحسنة بتدل على اختها. يعني انا رايح النهاردة المسجد اصلي في المسجد. لقيت درس علم قعدت حضرت لقيت ما شاء الله الشيخ بيتكلم عن قيام الليل روحت البيت صليت قيام ليل. زوجتي بتقول لي ايه انت خدت ايه في الدرس النهاردة؟ قلت لها ده انا شيخ كان بيتكلم عن قيام الليل. قمت قامت قايمة مصلياه معك
ولادك شافوك وقاموا مصلين معك وهكزا. الحسنة دايما بتدل على اختها. وكل اما الانسان مننا بيعمل حسنة بتكون النتيجة ان في الجانب الاخر من ربنا سبحانه وتعالى كل اما انا هكون محافز على الفرائض بتاعتي اكتر. محافظ على النوافل بتاعتي اكتر. مش هقول لك ده انت هتثبت وبس. تثبت دي انك تفضل تصلي. طب ما في
زنوب ما هي دي الفايدة التانية بقى من فوائد الطاعة. كل ما هتعمل طاعة ربنا يثبتك على طاعته اكتر. وفي الجانب التاني ربنا يعصمك اكتر واكتر واكتر عشان كده النبي صلى الله عليه وسلم بيقول لنا ايه؟ قال الله عز وجل ولا يزال عبدي يتقرب الي بالنوافل حتى احبه. فاذا احببت كنت سمعه الذي
ها هو بصره الذي يبصر به ويده التي يبطش بها وقدمه التي يمشي بها. ولئن سألني لاعطينه ولئن استعاذني لاعيذنه يعني ايه الكلام؟ يعني ايه كنت سمع الذي يسمع به؟ يحفظ لك سمعك فلا تسمع به الاكل خير
تيجي كلمة غيبة ولا نميمة ولا كذب تيجي تخش في ودنك لأ مش عايزين نسمع يا جماعة يا جماعة ازكروا ربنا تلاقي واحد تاني مسلا آآ عايز يتكلم مسلا يغتاب انسان. تلاقيه زات نفسه سبحان الله! ربنا عصمه! لا يا اخي اتق الله حرام عليك! ما ينفعش تتكلم! اسكت! فيسكت نفسه
كانت رايحة لغلط طول ما هو مداوم على طاعة الله بتكون نتيجة عصمة الله سبحانه وتعالى. ودي من اشد انواع حفظ ربنا سبحانه وتعالى للعبد. حافظ ابن رجب وهبي يشرح حديث احفظ الله يحفظك. اي احفظ الله بالطاعة
يحفظ الله لك جوارحك عن المعصية كل ما تحفز ربنا يعني بالطاعة تحفز الجوارح اللي سخرها في الطاعة تكون نتيجة ان ربنا يحفظ لك هذه الجوارح فلا تقع في المعصية. علشان كده كان ايه؟ ابو سليمان الدراني
رحمة الله عليه بيقول ايه؟ من احسن بالنهار كوفي بالليل ومن احسن بالليل كوفي بالنهار. احسن في النهار بغض البصر. كوفي بالليل بقيام كوفي في الليل بقيام الليل. من احسن في الليل
الصلاة والقيام والذكر استغفار التضرع والذل. كوفي في النهار بعصمة الجوارح عن معصية الله سبحانه وتعالى فدي النقطة الاولانية لازم تفهم كويس جدا ان كل طلب تعملها مثلها بالظبط زي نقطة بنزين انت حطيتها في تانك العربية. كل ما بتحط شوية بنزين جوة العربية ده معناها ايه
العربية تمشي شوية. طب حطيت اكتر؟ هتمشي اكتر. حطيت اكتر؟ تمشي اكتر. ولا تزال انت كده بتحط بنزين في العربية اكتر فبالتالي العربية اكتر واكتر واكتر عشان كده انا نصيحتي يا جماعة احنا محتاجين بعد قبل ما تمشي من هنا احنا عاملين نفسنا برنامج
عاملين نفسنا انا الصبح بعمل ايه؟ اخر النهار بعمل ايه؟ بالليل بعمل ايه؟ دروس العلم هتبقى فين؟ الصلاة هتبقى ازاي؟ قيام ليل اصليه امتى؟ الضحى اصليها كم ركعة؟ حط لنفسك برنامج
لازم تكون فاهم كويس جدا ان كل اما الانسان يعني هيتوجه بقلبه الا اكتر هتكون نتيجة ان ربنا سبحانه وتعالى يثبت على الطاعة قلبه على الطاعة اكتر واكتر واكتر واكتر الى ما شاء الله سبحانه وتعالى
دي النقطة التانية اللي انا عايز اتكلم فيها. وهي نقطة مهمة جدا جدا جدا. النقطة التالتة يا جماعة انا عايز كل انسان مننا لا يخرج من هذه الحياة الا بعد ان يضع لنفسه بصمة
كل ما الانسان مننا يكون حاطط لنفسه مشروع عايش به ويعمل من اجله بتكون النتيجة انه ما شاء الله ماشي صح انا نفسي النهاردة آآ الكاميرا اللي بتصور دي. الفيديو بتاع الدرس مش هيطلع على النت
وعشرات ومئات والاف شافوه كانت النتيجة ان دي بصمة استاز ياسر حطها لنفسه. هو عايش لكده. دروس دين تطلع على النت الاف وملايين يشاهدوها سبحان الله! ربنا يا رب يدي له طولة العمر ما حسن العمل بعد ما يفارق الدنيا
بتكون النتيجة ان هو فارق الدنيا بس عداد الحسنات بتاعه ايه انا اول ما جبت تليفزيون جبت واحد ركب لي الدش فوق فقلت يعني ايه ما يعديش غير لما ذكره بالله
فهو بيركبه فوق. قلت له ها انت بقى بتركب بس للناس الملتزمة. تجيب لهم قنوات دينية بس ولا انت بتدعم للكل قال لا والله بعمل الكل قلت له يعني انت بتجيب قنوات رقص وحاجات من كده للناس برة ؟ قلت له اه. قلت له انت عارف ان انت ممكن لو مت
ممكن لو مت آآ تتحط في قبرك. واللي بيتفرج على قناة رقص في ميزان سيئاتك رغم ان عاملك توقف انما ما اتسيئتش شغالة. اللي بيتفرج على اغنية في ميزان سيئاتك بيتفرج على
واحدة عريانة في ميزان سيئاتك هل اكل العيش يا شيخ والرزق ومش عارف ايه والله بعدها بيومين آآ كان حصل بقى ايه رياح شديدة وامطار فالبتاع باظ اتصلت على الاخ اللي كان مبسوط بيني وبينه فبقول له ابعته لي عشان يعدل البتاع فقام قايل لي ايه ما عرفتش ده هو امبارح مات
اهو ده مات وساب لنفسه والعياذ بالله بصمة خير ولا بصمة سوء. خلي دايما نفسك عايش بالمنطلق ده. انك راجع بعد العمرة ان شاء الله هتشيل الاسلام في حاجة. هتخدم الدين في حاجة. النبي صلى الله عليه وسلم قدر يغرس ده في قلوب الصحابة رضوان الله عليهم
النبي قدر يغرس ده في قلوب الصحابة رضوان الله عليهم عبدالله بن سعود لو سألت عنه هتلاقيه ما شاء الله لا قوة الا بالله. هو كان عايش بفكرة فكرته انه يختم القرآن. يحفظ القرآن. انه يعلم الناس للقرآن. انه ينطلق في الدنيا كلها علشان يعلم الناس القرآن
فعشان كده بيقول اخذت من في رسول الله صلى الله عليه وسلم سبعين صورة. ما من سورة الا ونعلم اين نزلت؟ ومتى نزلت؟ وفي من نزلت؟ ولاي شيء نزلت ووالله لو اعلم احدا تشد اليه الرحال هو اعلم ان القرآن لشددت اليه الرحال. هو عايش حياته كلها للقرآن. انت ليه ما تعيش بالفهم ده؟ انك
عايش النهاردة علشان تحفز قرآن وتختم قرآن زي كتير جدا من اخواتنا ما شاء الله. آآ حفظوا القرآن وختموا القرآن واجتهدوا جدا. وما شاء الله معظمهم الان معلمات للقرآن قاعدين بيعلموا الاولاد القرآن
سيدنا يعني سبحان الله ابو هريرة رضي الله عنه هو قاعد ليه النهار؟ هو عايش انه لازم يسيب لنفسه بصمة قبل ما يموت. هو قال انا انا اتخصص في حديث كان بيقول الناس كانوا مشغولين بالبيع والشرا انما انا
انا كنت ملازم النبي صلى الله عليه وسلم ليل نهار. عن نفسي انا انا كنت ما بسيبش آآ لحظة من اللحظات الا انا وجنب النبي صلى الله عليه وسلم فيها. لدرجة ان انا كان بيغمى علي
بيغمى علي بين مسجد النبي صلى الله عليه وسلم بالمنبر وبين البيت بتاعه. والناس يقولوا ده الراجل ده مجنون. او الراجل ده عنده صرع. وليس بي الا الجوع خايف اروح اكل النبي يطلع يقول كلمة انا ما احفظهاش عنه. هو عايش بالمنطلق ده
فسبحان الله ساب لنفسه بصمة قبل ما يخرج من الحياة. كانت النتيجة ان هو مات ودخل قبره من مئات السنين. ومع ذلك ما فيش امام يطلع على منبر وله عقد في درس عشان يعلم الناس الا وهو يقول عن ابي هريرة رضي الله عنه قال قال
رسول الله صلى الله عليه وسلم ساب لنفسه بصمة عش مع المعنى ده علشان ربنا يكرمك. انك خلاص من النهاردة لازم تسيب نفسك بصمة. وواحد تاني ما شاء الله هيبدأ يجتهد بقى في طلب العلم
معاذ ابن جبل رضي الله عنه قعد مع النبي ونزل النبي وسمع منه الحلال والحرام وايه الصح وايه الغلط؟ ايه اللي ينفع؟ وايه اللي ما ينفعش؟ وبعد كده انطلق. النبي مرة يبعته
اليمن ومرة مش عارف يبعتوا فين ولحد ما النبي قال اعلم امتي بالحلال والحرام من؟ احنا النهاردة لما نيجي مسلا نحقق مسألة فقهية ولا مسألة متعلقة بمسائل الحلال والحرام لازم نرجع فيها لمين
لكلام معاذ رضي الله عنه الى الان هو مات بس ساب لنفسه بصمة. انت بصمتك ايه؟ واحد ربنا سبحانه وتعالى من عليه بالمال. يا اخي ان كان ربنا من عليك بالمال حط لنفسك
عصمة خير. ان مت آآ انا انا عايز البصمة دي انت تعيش من اجلها. يبقى مشروع حياتك. سيدنا عثمان رضي الله عنه ربنا ادى له المال ولما ربنا سبحانه وتعالى ادى له المال حط لنفسه بصمة ما تزال الى الان موجودة ويمكن كلكم الى الان ما زالت الحسنات اللي انتم بتعملوها راحة لعثمان رضي الله عنه
عثمان سخر ماله فوسع مسجد النبي صلى الله عليه وسلم مرتين مرتين وسع المسجد في زمن المروتين. لما بيروح يصلي في مسجد النبي لعلك صليت في التوسعة اللي هو عملها
وكل واحد بيصلي الى قيام الساعة في الحتة دي هو في ميزان مين عثمان عثمان رضي الله عنه المصحف اللي انت ماسكه في ايديك سخر ماله رضي الله عنه وسخر جهده وسخر حياته الناس كلها تجمع القرآن بقراءة
المصحف الايدين في ايدينا ده اسمه مصحف ايه ده شغل عثمان ده كان المشروع اللي قام به عثمان انه يجمع المصحف. كل واحد بيقرأ حرف في كتاب الله عز وجل الى قيام الساعة. رايح في ميزان مين يا احمد
في ميزان عثمان رضي الله عنه هو راجل كان عايش بهدف عايش لمشروع. فبالتالي ما كانش عنده وقت اصلا انه يفكر في معصية واحد تاني لا عنده مال ولا عنده قضاة علمية بس ما شاء الله له جهد كبير جدا جدا جدا في الامور الخيرية. من اعظم الصحابة اللي ضرب بسهم عالي جدا
في مسألة الامور الخيرية وما شاء الله لا قوة الا بالله كان له يعني اقول الاسلام كله في ميزان حسناته هو كان سيدنا ابو بكر رضي الله عنه رأى المعذبين بيعذبوا في مكة انفق اربعين الفا اربعين الفا كل ما كان قالت عائشة كان قبلي لا يملك الا اربعين الف درهم انفقت
وقل لها على شراء المعذبين في سبيل الله. منهم بس بلال اللي كل واحد بيأذن النهاردة في ميزان حسنات مين؟ بلال. وبلال في ميزان حسنات مين بالعمل الخيري قال الله سبحانه وتعالى ولا يأتل اولو الفضل منكم والسعة. ان يؤتوا اولي القربى والمساكين والمهاجرين في سبيل الله. الاية دي نزلت في مين
في ابو بكر ده ما كانش سايب حد الا بينفق عليه جهده كان كده. عمله كان كده. فلوسه كلها مسخرة للعمل الخيري السيدة اسماء رضي الله عنها تقول لما خرج رسول الله صلى الله عليه وسلم من مكة الى المدينة وخرج معه ابي كان ابي لا يملك الا ستة او سبعة الاف درهم اخذها كلها لانفاق
في هذا المال على حوائج المسلمين. وهو طالع للهجرة وهو طالع للهجرة رضي الله عنه خد كل الفلوس بتاعته علشان لما يروح المدينة عارف ان في هناك مهاجرين وعارف ان في هناك انصار وعارف ان في هناك فقراء ومساكين واولي قربة قام رايح جايب كل الفلوس بتاعته وخدها وساب بيته وطلع مع النبي صلى الله عليه وسلم على مكة وطلع مع النبي
المدينة علشان ينفق كل هذا المال على مين؟ على آآ الناس الفقراء والمساكين وذوي الحاجات. ايه ده! ايه ايه الفهم ده ايه الفهم ده؟ اللي عايز يا اخواني ربنا يثبت قلبه بعد العمرة. عيش بمشروع عش بهدف. اللي عايش عشوائي كده اللي عايش عشوائي كده والله
وهيضيع وهيروح لانه ما لهوش هدف رسمي حطه قدامه بيسعى اليه انما الصحابة كل واحد منهم كان حاطط قدامه هدف هو رايح له حط قدامه هدف هو رايح له وبتكون النتيجة ان ربنا سبحانه وتعالى بيحقق له الهدف اللي هو طلبه
بيحق له الهدف اللي هو طلبه. فانت حط اللي قدامك هدف. من اعظم الامور اللي بتؤدي الى نجاح الانسان انه يكون قدامه هدف. آآ يسعى الى تحقيقه يسعى الى تحقيقه
انس ابن النبض قال لان اشهدني الله مع رسول الله مشهدا ليرون الله عز وجل مني ما به يرضى عني. حاطط قدامه هدف حاطط قدامه فكرة واضحة انا هعمل ايه وهسوي ايه جميل الامر الرابع ودي النصيحة الرابعة فيما بعد العمرة آآ بعض الناس
بيخطئ ومش معنى ان انت تخطئ ان كل حاجة ضاعت. لأ ده انت ممكن تخطئ وتكون الخطيئة دي سبب لدخولك الجنة انك ممكن تخطئ وتكون النتيجة ان ربنا بالخطأ ده يرفعك في الجنة درجات
انك ممكن تخطئ هل تتخيلوا ان ممكن انسان يخطئ وربنا سبحانه وتعالى يرفع من قدره وشأنه في القرآن ممكن ممكن ابو لبابة رضي الله عنه غزوة تبوك تخلف مع النبي صلى الله عليه وسلم مع تسعة من الصحابة
خلاف التلاتة طبعا كعب بن مالك ومرارة بن ربيع وهليل ابن امية. في تسعة مع ابو لبابة تخلفوا عن رسول الله صلى الله عليه وسلم. ولما تخلفوا عنه الصعوبة بالندم وشعروا بالندم. ولما شعروا بالندم كانت النتيجة ان النبي وهو في الطريق قاموا رايحين رابطين انفسهم
ربطوا انفسهم في سواري المسجد حتى في اسطوانة اسمها صومت التوبة. دي اللي كان ابو لبابة رضي الله عنه ربط نفسه عندها. هو والصحابة التسعة. كل واحد منهم ربط نفسه في سرير واقسموا
لا يحل وثاقهم حتى يقول رسول الله صلى الله عليه وسلم هو الذي يفعل غلطوا ده انت خلفوا عن النبي. تخلفوا عن الجهاد. فروا من الزحف. في مصيبة اعظم من كده
ومع ذلك سبحان الله ومع ذلك سبحان الله آآ لما عاد النبي صلى الله عليه وسلم وقالوا يا رسول الله سأل عن حالهم قالوا يا رسول الله تخلفوا عن الغزو واقسموا الا يحل وثاقهم احد الا انت. فقال النبي صلى الله عليه وسلم لا والله لا والله
قال تخلفوا عني وعن الجهاد معي وعن نصرة هذا الدين والله لا احلهم حتى يكون الله هو الذي يأمر بهذا. روى الجليل في تفسيري ان تلاتة من التسعة اصابهم العمى من شدة البكاء
تلاتة منهم اطعموا من شدة البكاء. ومن شدة الندم. ومن شدة التحسر على تخلفهم عن الغزو مع رسول الله صلى الله عليه وسلم. انت متخيل عيش المعنى ده هو عمل كبيرة من اعظم الكبائر عند الله عز وجل
تخلف عن رسول الله. مش التخلف عن الزحف وبس. ده تخلف عن الزحف وتخلف عن امر رسول الله صلى الله عليه وسلم. ربطوا انفسهم في السواري وظلوا بهذا الحال حتى نزل قول
الله سبحانه وتعالى خلطوا عملا صالحا واخر سيئة عسى الله ان يتوب عليهم. وربنا لما تيجي معه كلمة عسى يبقى هادي عن سبيل الايجاب اي ان الله سبحانه وتعالى تاب عليهم. فلما نزلت توبتهم والنبي صلى الله عليه وسلم
علشان يحل وثاقهم قالوا لا والله يا رسول الله. احنا خلاص انتم ربنا تاب عليكم. لا احنا احنا مش هننتظر ان يعني احنا ايه يا رسول الله؟ مش توبتنا بس ان ربنا
نزل الطرق بس وان من تمام توبتنا. يا جماعة ده انتم فضلتم تبكوا على الذنب ده لحد ما اتعميتوا انت متخيل واحد يفضل يعيط لحد ما يتعمى اتعمى فقالوا يا فقالوا يا رسول الله والله ان من تمام توبتنا. انا بقى من تمام توبتي
اسمع اللي جاية دي ان اخرج من مالي كله ده انا هطلع مالي برضو كله لله فقال النبي صلى الله عليه وسلم والله لم يأمرني في شيء بهذا في شيء في هذا بشيء
فنزل قول الله عز وجل خذ من اموالهم صدقة تطهرهم وايه وتزكيهم به. وصل عليهم. شف ربنا بيقول وصل عليهم ان صلاتك ها سكن لهم يا نهار ابيض الناس دي غلطت
وغلطت غلط كبير جدا جدا جدا مصيبة كبيرة ومع ذلك المصيبة دي كانت سبب ان هم يخشوا ايه خشوا الجنة ان ربنا يتوب عليهم. وكان ابن عباس رضي الله عنه يقول ومن تاب الله عليه لم يعذبه في رواية. ومن تاب الله عليه دخل الجنة
يا اخواني مش معنى ان انا بعد العمرة وقعت في ذنب ان الحياة اسودت. لأ ده خلي الذنب ده يكون سبب ان يوصلك فين؟ للجنة. قال ابن القيم رحمة الله عليه ولقد
قال بعض السلف وان الرجل ليعمل السيئة يدخل بها ادخلوا بها الجنة فالانسان مننا وان اخطأ بعد العمرة لا لا لأ. اعمل زي ما هم عملوا اربط نفسك في مسجد. بس مش هتروح على عمود في مسجد وتربط نفسك. لأ اربط نفسك بالطاعة. اربط نفسك بالذكر. اربط نفسك بقراءة القرآن. اربط نفسك بمجالس
العلم اربط نفسك بطاعة الله. عيط زي ما هم عيطوا. ابكي زي ما هم بكوا. اندم زي ما هو ندم وبتكون النتيجة ان ربنا سبحانه وتعالى يقول عسى الله ان يتوب عليهم
ماشي يا اخواني؟ الفايدة الخامسة او الرسالة الخامسة. في كتير من الاوقات ودي مشكلة اه كتير جدا من الشباب قاعدين يسألوني فيها. كتير من الاوقات ان في عندنا ذنوب آآ متكررة وكل شوية نقع فيها وكل شوية نبعد عنها شوية ونتوب وكده. بس للاسف بنرجع لها تاني. انا عايز آآ اعمل ايه؟ اعمل ايه
انا عايز من البداية اقول لك حاجتين. اما الحاجة الاولانية قال الله سبحانه وتعالى ولا تلقوا بايديكم الى التهلكة ولا تلقوا بايديكم الى التهلكات. يعني ايه ولا تلقوا بايديكم الى التهلكة؟ ها؟ حد يفسرها لي؟ قل
واحد يعتزل فتنة لأ ولا تلقوا بيديكم الى التهلكة يعني ايه؟ قل. الحاجة اللي تودي لتهلكة النفس نبعد عنها. ها جميل ايه كمان؟ آآ راحوا للبراء بن عازب رضي الله عنه ده احد اوجه التأويل في هذه الاية. راحوا للبراء بن عزب فقالوا
ستلقوا بايديكم الى التهلكة. اهو الرجل يكون في الجهاد يلقي بنفسه في العدو؟ قال لا والله ما هكذا فهمناها من رسول الله. احنا ما فهمنهاش كده من ولكن هو الرجل يذنب ثم يتوب. ثم يذنب ثم يتوب ثم يقول والله لا يغفر الله لي. هي دي التهلكة
ان عنده ذنب متكرر يعمله ويتوب منه يعمله ويتوب منه يعمله ويتوب منه. وبعد فترة يقوم قايل ايه؟ لا لا خلاص بقى ما عادش ربنا يتوب مني. هي دي المصيبة. هي دي التهلكة
هي دي التهلكة. لا يا اخواني اذا اذنبت تب. اذا اذنبت تاني تب. اذا اذنبت تب. اذا اذنبت تب. خل ده حالك عند الحاكم في مستدركه ان النبي صلى الله عليه وسلم جاءه رجل فقال يا رسول الله الرجل منا يذنب ثم يتوب؟ قال يتاب عليه ويغفر له
قال يا رسول الله سم يعود؟ قال يتوب. قال فان تاب. قال يغفر له ويتاب عليه. قال والى متى يا رسول الله؟ قال ان الله لا يمل حتى تملوا ان الله لا يمل احد تب ارجع تاني مرة والتانية والتالتة والرابعة ما فيش اي مشكلة
النبي صلى الله عليه وسلم يقول ما من عبد او ما من مسلم الا وله ذنب يعتاده الفينة بعد الفينة كل انسان مننا عنده ذنب يقع فيه ويرجع يتوب منه يقع فيه ويرجع يتوب منه. كل شوية بيتوب ويرجع. شف النبي يقول ايه ان المسلم خلق
مفتنا نساء توابا ينسى آآ خطورة الذنب بس بعدها على طول بيتوب انا عايزك تتوب والذنوب المتكررة ان الصحبة التانية فيها عايز اقول لك مشكلة الذنوب المتكررة غالبا ما بتبقاش في التوبة من الذنب. ولكن حقيقة
بتبقى في التوبة من اسباب الذنب مين اللي عنده مين اللي النبي صلى الله عليه وسلم ذكر لنا قصته ان كان الذنب عنده متكرر لدرجة انه عمله ميت مرة اه اللي قتل مائة نفس. ده عنده ذنب متكرر. زي اللي عنده والعياذ بالله مثلا معاصي السير متكررة. زي اللي عنده مثلا مشاكل على النت. زي اللي عنده مش عارف ايه. دي مشاكل متكررة
غالبا انا انا تبت خلاص من مين الزنب؟ بس حقيقة مش دي تمام التوبة. تمام التوبة انك قبل ما تسيب الزنب سب اسباب الذنب علشان كده قتل مات نفسه لما راح للعالم العالم قال له ايه؟ اول حاجة قال له قبل ما تتوب من الذنب قال له اول حاجة ايه
اه اترك ارضك. اترك ارضك فانها ارض سوء. سيب السبب الاول انا النت عندي انا مش محتاجه يا عم سيب اقطع النت طنط مش محتاجه انا بكلم بنات كتير. يا عم غير شريحتك. غير الايميل بتاعك. غير الصفحة
تكون النتيجة ان ربنا سبحانه وتعالى يكرمك ويبعد عنك هذه الامور النصيحة بقى السادسة واختم بها ان شاء الله عشان برضه الدكتور حازم بقى يبقى برضو يذكرنا كده بالله ان شاء الله ربنا يا رب يحفظه. اما النصيحة الاخيرة فيا اخواني انا عايز آآ
اؤكد على جزئيتين مهمين قوي. آآ الجزئية الاولانية هي عبادة من اعظم واجل العبادات عند الله سبحانه وتعالى عبادة يسيرة وبسيطة وسهلة. ومش هتاخد مننا وقت كتير. ولا تاخد مننا مجهود. بل هي من ايسر العبادات فعلا على الانسان
اه احنا ذوي الزنوب واخطاء معاصينا كتير ومشاكلنا كتير ومن رحمة ربنا سبحانه وتعالى بنا انه قال لنا ان مع كل ذنب بتعمله لو قلت استغفر الله العظيم انا هغفر لك
ذنوبنا دي يا اخواني مهلكة ذنوبنا مهلكة واحنا محتاجين يا اخواني ان الذنوب دي ربنا يبعدنا عنها النبي صلى الله عليه وسلم يقول قال الشيطان اي ربي وعزتك وجلالك لا ازال اغريهم ما دامت ارواحهم في اجسادهم
فقال الله عز وجل وعزتي وجلالي وانا لا ازال اغفر لهم ما استغفروني. انك تستغفر ربنا انك تعود لسانك دايما على استغفر الله استغفر الله استغفر الله. يا اخواني كلنا موقوفون بين يدي الله
كل واحد مننا يا اخواني هيمسك الصحيفة بتاعته وهيقف قدام ربنا العز بالفعل لما يمسك صحيفته يوم القيامة يبقى فرحان ومبسوط يا اخي كتر من الاستغفار. قال النبي صلى الله عليه وسلم طوبى لمن وجد في صحيفته استغفارا كثيرا
وقال صلى الله عليه وسلم من احب ان تسره صحيفته يوم القيامة فليكثر فيها من الاستغفار. استغفر كتير كان سلفنا رضي الله عنهم يقولون الاستغفار نور يتلألأ في صحيفة العبد يوم القيامة
الانسان مننا رايح المسجد الحرام استغفار راجع استغفار. بين الاذان والاقامة استغفار. خلي دي حياتك خلي دي حياتك. يا اخواني الذنوب دي سبب ان العذاب ينزل فور وسبحان الله مع استغفارك الدائم الاستغفار ده عبارة عن امان
من عذاب الله سبحانه وتعالى. قال الله سبحانه وتعالى وما كان الله ليعذبهم وهم يستغفرون طول ما هم بيستغفروا ولسانهم دائم بالاستغفار لا يمكن ابدا بحمل احوال ان ربنا يعذبهم
النبي صلى الله عليه وسلم يقول كما روى الامام احمد في مسند باسناد حسن قال صلى الله عليه وسلم امن من عذاب الله من اكثر من الاستغفار ده عبد امن من عذاب الله عز وجل في الدنيا وفي الاخرة
ايه التعب اللي ممكن يصيبك وانت تقول استغفر الله الارهاق اللي ممكن يجي على جسدك وانت بتقول استغفر الله العظيم المشقة اللي ممكن توصلك وانت تقول استغفر الله العظيم الذي لا اله الا هو الحي القيوم واتوب اليه. ايه التعب
ليه الناس دايما النبي صلى الله عليه وسلم بيقول لنا يا اخواني مهما كترت الذنوب ومهما آآ كانت كبيرة ومهما كانت عظيمة استغفار العبد ده ماحي لهذه الذنوب قال النبي صلى الله عليه وسلم يقول الله عز وجل خد بالك ده من احاديس الاستغفار معظمها احاديس قدسية. ربنا اللي بيتكلم بها
قال الله عز وجل يا ابن ادم لو بلغت ذنوبك عنان السماء يعني لو ذنوبك كل ذنب ده عبارة عن حباية رمل صغيرة. فوق حباية فوق حباية فوق حباية فوق حباية جنب حباية لحد ما وصلت الى السماء لو بلغت ذنوبك
فعلان السماء ثم استغفرتني غفرت لك ما كان منك ولا ابالي. مهما عظمت الذنوب ومهما كانت كبائر عظيمة اوي كتر كتر استغفار النبي صلى الله عليه وسلم يقول من قال استغفر الله العظيم الذي لا اله الا هو الحي القيوم واتوب اليه. غفرت له ذنوبه وان كان فارا من
زحف النبي لما يقيد ييجي يحط في اخر الحديث وان كان فر من الزحف يعني الفرار من الزحف ده من اكبر الكبائر. يعني مهما كانت الكبائر هيغفر لك يا اخواني الاستغفار ده طريق الجنة
من قال حين يصبح اللهم انت ربي لا اله الا انت خلقتني وانا عبدك وانا على عهدك ووعدك ما استطعت اعوذ بك من شر ما صنعت. ابوء لك بنعمتك علي وابوء بذنبي. فاغفر لي فانه لا يغفر الذنوب الا انت. لا يقولها عبد حين يصبح فيموت
الا ويدخل الجنة يا اخواني عطاء ربنا سبحانه وتعالى مرهون لك. مرهون بالاستغفار كسرة العطاء وكثرة الخير مرهونة بالاستغفار. عطاء الدنيا وخيرات الدنيا مرهونة بالاستغفار. فقلت استغفروا ربكم انه كان غفارا
يرسل السماء عليكم مدرارا ويمددكم باموال وبنين ويجعل لكم جنات. ويجعل لكم انهارا عطاء ربنا مرهون بالاستغفار يا اخواني النبي هو من غفر له. لسانه ده ما كانش متوقف ابدا عن الاستغفار
النبي قاعد ليل نهار شغال. بعد طاعة بعد معصية هو حس انه مقصر. حس قوي انه مذنب مع ربنا سبحانه وتعالى. ربنا سبحانه وتعالى بيقول قل فاذا افضتم من عرفات ها
لا لا لا لا ثم افيضوا من حيث افاضوا الناس بعد النزول من عرفة ونزول معها النبي بيقول ما روي الشيطان اصغر ولا احقر ولا ادحر من يوم عرفة لما يرى من تنزل الرحمات على اهل عرفة
الناس افيدوا من عرفات وقد غفر لكم يباهي الله بهم الملائكة العرفة يا رب اكتب لنا يا رب الوقوف عليه هذا العام يا رب ربنا بيقول لنا بعد ما تنزلنا عرفات ثم افيضوا من حيث افاض الناس
استغفر الله. النبي صلى الله عليه وسلم كان بعد الصلاة اول حاجة يعملها يقول ايه استغفر الله استغفر الله استغفر الله. ليه رغم انه على طاعة وعبادة هو حس يا رب انا مهما عبدتك انا مقصر قوي معك
يا رب انا مهما عبدتك انا ما عبدتكش حق عبادتك يا رب فسامحني على التقصيف صلاة سيدنا نوح بعد الف وخمسين سنة منهم تسعمية وخمسين سنة دعوة في اخر قصة نبي الله نوح اخر سورة نوح ربنا سبحانه وتعالى بيقول ايه في شأن نوح رب اغفر لي ولوالدي
بيطلب المغفرة على ايه ؟ ده انت تسعمية وخمسين سنة اتمرمطت واتبهدلت مع امتك ضربوك وشتموك واهانوك وسخروا منك واستهزأوا بك. ايه ده بتختم حياتك دي كلها باستغفار؟ لانه حاسس يا رب انا انا انا مقصر جدا معك. يا رب انا قصرت فعلا. قصرت في طاعتك. النبي صلى الله عليه وسلم
سيدنا عبدالله بن عمر بيقول كنا نعد للنبي صلى الله عليه وسلم في المجلس واحد مجلس اللي احنا قاعدين فيه ده يقول مائة مرة رب اغفر لي وتب علي. ميت مرة
طب هو قال ايه؟ لما مجلس مسلا نص ساعة يقول فيه ميت مرة رب اغفر لي وتب علي. هو قال ايه احدث بيعلم الناس يا جماعة ما ينفعش يعدي عليكم مجلس رب اغفر لي وتب علي. يا ايها الناس توبوا الى الله واستغفروه. فاني اتوب الى الله واستغفر
ظروف اليوم كم مائة مرة ده غير المجالس مائة مرة يعني لو قاعد شوية مع زوجته مائة مرة قاعد مع اصحابه مائة مرة قاعد في درس مية مرة بينه وبين نفسه ميت مرة حياة النبي كانت كلها كده
ربي اغفر لي وتب علي. ربي اغفر لي وتب علي. حديس النبي كده فده المحنة اللي لازم يوصل لنا كلنا اطلب المغفرة بل اعظم من ذلك يا اخواني ان الدرجات في الجنة
بتترافح بكثرة الاستغفار. علشان كده النبي بيقول لنا اللي يحب ابوه بعد موته يكتر له ابوه من الاستغفار النبي ما قلش يكتر من الحج ولا من العمرة ولا يكتر من الصدقات. العمل الوحيد اللي النبي حث فيه على كثرته للاباء والامهات بعد الموت هو الاستغفار. قال رسول الله صلى
الله عليه وسلم وان الرجل لترفع درجته في الجنة فيقول اي رب بما كل هذا؟ بما كل هذا؟ تحس ان هو ايه؟ اتنطر نطرة عالية كده في السما. درجة في درجة في درجة بسرعة اي يا رب
بما كل هذا فيقال باستغفار ولدك لك باستغفار ولدك لك يا اخواني السواد اللي على القلوب ده الرهن اللي على القلوب ده حله الاساسي انك تستغفر. عشان كده انا دايما بقول من اعظم الاعمال اللي ربنا بينور بها القلوب
من اعظم الاعمال اللي ربنا بيخلي بها القلوب كده قابلة للخشوع. قابلة ان هي تنزل فيها السكينة والطمأنينة. الاستغفار. كل ما استغفر اكتر قلبك بينضف اكتر واكتر. قال رسول الله صلى الله عليه وسلم. ان العبد اذا اذنب ذنبا نكتت له
وفي قلبه نقطة سوداء. وانا دايما بقول ان من اعظم صور رحمة ربنا بنا انه قال نكتت في ايه؟ في قلبه تقول لي طب ايه النعمة في كده طب خد الحديس ده
ان العبد اذا خد لو خدنا الحديس بهذا المعنى وان العبد اذا اذنب ذنبا نكتت له في وجهه نكتة سوداء فالحمد لله نجاة القلب. ما جتش فلوس الا كنا اتفضحنا. ان العبد اذا اذنب ذنبا نكتت له في قلبه نكتة سوداء. شف النبي بيقول ايه
فاذا تاب ونزع واستغفر صقل قلبه فاذا تاب ونزع واستغفر صقل قلبه. صقل قلبه يعني ايه؟ يبقى ابيض من الجاهلية اللي انت لابسها دي القلب لما يبقى ابيض القلب لما يبقى ابيض
سهل لما تقرأ القرآن عنيك تدمع سهل اما تصلي جسمك يخشع سهل ما تذكر ربنا جسمك تصيبه القشعريرة ان طول ما هو عليه السواد عمر المعاني دي قبل ما تصل له. عشان كده دايما بقول من اقوى واعظم الامور هي بتدي للقلب نور وبتدي القلب صلاح وبتدي القلب قوة وبتدي القلب
هي دي كلها كثرة الاستغفار. اخواني اجتهدوا. اجتهدوا احنا في اماكن كريمة وفي اشهر عظيمة اجتهدوا في الفترة دي ان احنا نستغفر ربنا سبحانه وتعالى كتير جدا جدا جدا. عملنا كده يبقى ان شاء الله ربنا سبحانه وتعالى يوفقنا. يبقى احنا النهاردة خدنا
عدة معاني. آآ فيما تتعلق بالعمرة وما بعد العمرة. كان المعنى الاول ها ايوة الفكرة كل انسان مننا رهين فكرة الفكرة دي هي اللي بتأسر على اعماله بعد كده. انت عشت في فكرة انك بعد العمر هتنتكس هتنتكس
زي ما ربنا قال في الجد ابن قيس ايه ومنهم من يقول ائذن لي ولا تفتني. ربنا قال ايه انا في الفتنة الصخرة هو ساقط اصلا من يوم ما ما عاش بالفكرة دي
انما حط في دماغك انا ربنا اداني العمرة دي نعمة. انا بعد ما ارجع ان شاء الله ازود الطاعة جدا شكرا على هذه النعمة. ان شاء الله ربنا وراني ايات اشوف الصحابة اللي
دماءهم. انا ان شاء الله لازم طيب الفكرة التانية او الامر التاني الثبات. قلنا الثبات ده يا اخواني. الثبات ده يا اخواني هيبقى جاي من كثرة طاعتنا وعبادتنا. زي ما ربنا قال ولو انهم فعلوا ما يوعظون به لكان خيرا لهم واشد ايه
وقلت لك ان الطاعة دي بتديك حاجتين. اول حاجة الثبات على الطاعة وتاني حاجة عصمة الله لك. عصمة الله لك. تالت حاجة اللي عايز يسبت بعد العمرة عش بمشروح. عش بهدف
قلت لكم كل واحد من الصحابة كان قدامه هدف رايح له ابو هريرة كان قدامه هدف ينقل حديث النبي عاش على الهدف ده ولما مات فضل المشروع الى الان ايه
وعلى فكرة كل اما يكون المشروع دائم ومستمر ده بيكون دليل على اخلاص صاحبه وان القرآن اللي انت ماسكه في ايديك ده ثمرة من ثمرات مين؟ مشروع عثمان. عثمان حط نفسه مشروع انا عايز اجمع المصحف
ما فيش انسان يقرأ في المصحف الا قيام الساعة الا وهو في ميزان حسنات مين خدت بالك؟ قلنا معاذ بن جبل رضي الله عنه. هو عايش بمشروع انه يبقى عالم الامة
لازم النبي واتعلم منه واجتهد. فالنبي قال في شأن ايه؟ اعلم امتي بالحلال والحرام مين؟ معاذ. والنبي قال يأتي معاذ يوم القيامة يسبق علماءه امتي برتوة. رتوة اللي هي رمية حجر. شف هات بكل قوتها كده. ارم حجر بعيد. ده مكان عثمان. ومكانك انت كل علماء الامة من بعدي. عشان كده باقول لكم
فدايما لما نحب كده نحقق مسألة فقهية بنرجع فيها دايما لايه؟ للاثار المرورية عن معاذ رضي الله عنه في هذه المسألة. عش بالمشروع. واحد بقى ما لهوش في الكلام ده خالص
هو بيحب الحركة ونشيط ومش عارف ايه اشتغل في العمل الخيري عيش بمشروع اقتنع بفكرة طول ما انت مقتنع بفكرة نفسك مشغولة بالحق اذا لن تتوجه ابدا للباطل. زي ما كان الامام الشافعي بيقول ايه؟ ونفسك ان لم تشغل بالحق شغلاتك بالايه
اربعة ها قلنا يا اخواني ان الانسان مننا لو عمل زنب انتم النهاردة ماشيين خالص. ان شاء الله. يا اما انا اللي مش هنا خالص. ما شاء الله ربنا يحفظك يا دكتور عز. ربنا يحفظك
والله العظيم. ان العبد من هنا ممكن يذنب وقلنا ان دي فيها نقطتين. ان اللي يذنب بيعمل ايه طب ولو ازنبت تاني؟ طب وتالت؟ لحد امتى ان الله لا يمل حتى تملوا. وقلنا ان من القاء التهلكة انك تذنب وتتوب وتذنب وتتوب وبعد كده تقول ايه؟ لا توبة لي. وقلنا ان دي هتدينا جزئية
سانية ان الذنوب المتكررة مش المشكلة في الذنب المتكرر انما المشكلة فين؟ في السبب. في السبب بتاعه. سيب السبب تلاقيك كسبت الذنب. اخر حاجة كانت عن الايه دكتور حازم بقى رقى قلوبنا شوية
اللي عايز يثبت اعصابه اللي مش قادر ده صعب. شوية ما بيصليش وهو بيصلي يعني تارك الصلاة. او هل ده تارك صلاة طيب آآ دكتور حازم بيسأل سؤال مهم جدا
هو المغرب بيدان كام؟ سبعة سبعة طيب ماشي. آآ سريعا كده انا لازم افهم كويس جدا. يعني الدكتور حازم بيسأل دلوقتي الناس اللي هي ايه بتصلي اكتب شوية الناس دي اخبارها ايه؟ وازاي الناس دي تثبت؟ انا شايف معترك الصلاة بالذات آآ لازم
نرعبوا شوية لازم يترعب لازم يقدر يعني ايه هو ساب صلاة واحدة لازم يفهم ده كويس لان الانسان مننا يا اخواني اللي هيسيب صلاة واحدة دي مش مسألة سهلة عند ربنا
مش مسألة بسيطة النبي صلى الله عليه وسلم يقول من ترك صلاة العصر فقد حبط عمله حبط عمله تتحملها يا محمد حملها يا يا مصعب ما حدش حملها يبقى انت ممكن بقى جيت واتمرمطت في العمر وبهدلت نفسك وجيت في يوم من الايام الشيطان قال لك بقى ايه نام شوية قبل العصر يا عم نام شوية وابقى قوم على العصر نمت وما قمتش النبي قال من ترك صلاة
صلاة العصر قد حبط عمله دي صالة واحدة النبي صلى الله عليه وسلم يقول من ترك صلاة العصر حسرته يوم القيامة على صلاة واحدة سابها. حديس في الصحيحين من ترك صلاة العصر صلاة واحدة. واحدة بس
فكأنما وتر اهله وماله وولده. تخيل واحد كده آآ ربنا يا رب ما يكتبها ابدا على حد. راجع من سفر رايح على البيت لقى البيت واقف والمطافي وزحمة خير يا جماعة في ايه ؟ قالوا ده في الشارع ده فيه عمارة والعة
استر يا رب خاف واترعب كده. دخل الشارع لقى بيسرق يا جماعة عمارة مين الولعة؟ قالوا ده ده عمارتكم. يا نهار ابيض! طلع جري على العمارة. طب يا جماعة حد عايش
لا والله ده زوجتك واولادك ووالدك ووالدتك واخواتك وجيرانك وكل اللي في العمارة اتحرقوا ماتوا حصرته عاملة ازاي طب يا جماعة ده انا تاجر وعندي خمسة ستة مليون عين وفوق في البيت. والله كل فلوسك اتسرقت. كل فلوسك اتحرقت. طب ولادي ماتوا. حصريته عاملة ازاي
انا ظن اه والله والله ما لها الا كده الا اذا صبره الله عز وجل انه يتوب ساكت او حاجة تانية انه يتجنن ده فيه ناس فيه ناس علشان بيحب فريق كورة جاب اتغلب الفريق ده جت له سكتة قلبية مات
في ناس في ناس في ناس بسبب انه خسر فلوس في بورصة اتجنن ومات وفيه ناس انتحرت تخيل لما تكون الحسرة ان ماله كله اتحرق اهله كلهم اتفحموا وشاف اهله كده بالايدين متفحمين. والبيت بتاعه ومجهود السنين ده راح في لحظة
شف حسرة الانسان ده هنا بيقول لك اهي الحسرة دي هي الحسرة اللي هتكون تصيب انسان ساب صلاة واحدة بس. من ترك صلاة العصر انما وتر اهله وماله وولده ده مصيبة
لازم نفهم الكلام ده كويس النبي يقول من ترك صلاة واحدة فقد برئت منه ذمة الله هنلاقي مجموعة من المسألة مش بسيطة الله سبحانه وتعالى يقول فويل فويل والويل واد في جهنم فويل للمصلين. مين يا رب؟ الذين هم عن صلاتهم ساهون. دي ناس محافزة على الصلاة. بس بتأخرها. قاعدة تطبخ
وصلت بعد الضهر بساعة ولا ساعة ونص. آآ قاعدة تتفرج على التليفزيون وصلت الصلاة في آآ قاعدة مع زميلاتها وصحباتها وفضلت باخرة العشاء ولما الزوجة يصلي الصلاة نص الليل ونص الليل النبي يقول لولا ان اشق عن وقتي وتكلمك بالحديث لامرتهم ان آآ يؤخروا الصلاة الى العشاء الى النصف. لا يا اختي
احب الصلاة الى الله الصلاة على وقتها. احب العمل او الصلاة على وقتها ربنا يكون في اوائل المصلين. ده ده وادي في جهنم ربنا اعده لمين؟ ناس بتأخر الصلاة اصلا
قال الله سبحانه وتعالى فخلف من بعدهم خلف اضاعوا الصلاة واتبعوا الشهوات فسوف يلقون غيا. والغي كما تعلمون ايضا وادي في جهنم. وابن عباس وهو بيأول هذه الاية قال لم ليس معنى
دعوها اي تركوها بالكلية ولكن معنى ضيعوها اي اخروها عن اوقاتها. اخر بس اخر بس. لا يا اخواني الصلاة معلش. ما فيش فيها كلام. انت ليه تحط نفسك في دايرة
العلماء مختلفين الدايرة دي نحطها مع الكفر ونحطها ابن القيم بيقول كده رحمة الله عليه له كتاب رائع جدا اسمه حكم تارك الصلاة يا ريت تقرأوه رائع بيقول رحمة الله عليه وتارك الصلاة اختلف فيه العلماء فمنهم من قال انه قد كفر وخرج من الدين وبعضهم قال انه على كبير
من اعظم الكبائر عند الله اشد عند الله اثما من القتل والزنا وشرب الخمر والسرقة اشد عند الله من ده كله انت ليه تحط نفسك في في الدايرة دي بتحط نفسك انك يوم القيامة تبقى محشور مع اسوأ والعن خلق الله
النبي صلى الله عليه وسلم يقول خمس صلوات فرضهن الله في اليوم والليلة. من حافظ عليهن كن له نور وضياء وبرهان يوم القيامة. ومن لم يحافظ عليهن لم تكن له لا
ولا نجاة ولا برهان يوم القيامة. وحشر يوم القيامة. شوفوا وهو خارج خارج مع مين؟ وحشر يوم القيامة. مع فرعون وهامان وقارون وابي بن خلف. حديس رواه الامام احمد استاذي وحسنه علام احمد شاكر رحمة الله عليه. انت حاجتك ترضى مع فرعون
معها من مع قانون ما هو ابي بن خلف ازيك الكلام ده انا شفت امبارح منظر والله العزيم بصراحة انا كنت عايز ادبح نفسي بصراحة يعني فعلا كنت عايز ادبح نفسي
دخلت امبارح من باب الملك فهد آآ تحت الدور الارضي اول تقاطع كده على اليمين آآ راجل واقف بيصلي انا اول ما دخلت لفت نظري ان انا اقعد في المكان ده لقيت جهاز رجل رجل صناعية
رجل كاملة محطوطة على العمود كده فقلت اخش ابص بقى على صاحب سبحان الله ما شاء الله لا قوة الا بالله والله ما اقول لكم يا اخواني ساعة ونص واقف على رجليه بيصلي
ساعة ونص واقف على رجلي صلاة وحط الجهاز قدامه كده. يعني يحط الجهاز اريح له والله قام حاطط الجهاز على الحيطة كده واقف يصلي قلت قلت لنفسي اخص عليك اخص عليك انت بتدلع والله العظيم
يا اخواني حاضر اخلص دي اخواني ترك الصلاة مش بالامر السهل ولا بالامر الهين مش امر بسيط وسبحان الله انت ليه تضيع من الخير ما لا يعلمه الا الله والله يا اخواني حديث رائع جدا حديس في الصحيحين من حديث ابي هريرة
وله رواية عند احمد وانا هذكر رواية احمد لان هي رواية بصراحة يعني بتشدني قوي. قال النبي صلى الله عليه وسلم ارأيتم لو ان احدكم بين بيته ومعتمله خمسة انهور
من بيته لمعتملي مكان العمل بتاعه خمسة انهر نهر نهر نهر نهر. فذهب الى عمله فعرق وخرج منه الريح الخبيثة فلما انهى عمله واراد الذهاب الى بيته كلما مر على نهر اغتسل فيه
كل ما يعدي على نهر ينزل يغتسل فيه ياخد فيه آآ دش كده ويطلع ويمشي عدا النهر التاني ينزل يغتسل فيه ويطلع ويعدي النهر التالت والرابع والخامس قال اترون يبقي هذا من درنه شيء
انتم في ظنكم الراجل اللي تعب وغبار وسوء وعرق وريحة وحشة والكلام ده. بعد ما نزلت تستحمى خمس مرات. ممكن تطلع منه ريحة وحشة يا بشمهندس علي. ممكن يبقى في شوية تراب او عرق عليه لا يمكن. قال فهذا مثل الصلوات الخمس. يمحو الله بهن الخطايا
لما النبي صلى الله عليه وسلم يقول لنا آآ ان العبد اذا قام يصلي اوتي بذنوبه كلها فوضعت على رأسه وعلى عاتقيه فكلما ركع وسجد تساقطت ذنوبه طول في ركوع اكتر اهل زنوب عمالة تقع. طول في السجود اكتر ذنوب عمالة تقع
لا يا اخواني الصلاة. الصلاة دي اهم حاجة في حياتك. ازبط حياتك كلها على الصلاة. ازبط حياتك كلها على الصلاة حافظ دايما على الصف الاول حفظك يا اخواني سلفنا لما الواحد بيقرأ في في في الكلام اللي كانوا بيقولوه
في الكلام اللي كانوا بيقولوه عن الصلاة. يعني ابو عبدالرحمن السلبي وهو يحتضر وهو يحتضر قال احملوني الى المسجد. فقال له ولده يا ابانا لك رخصة. انت معك رخصة تصلي في بيت
قال احملوني الى المسجد. يا عم انت بتموت. احملوني الى المسجد. فحملوه في صلاة المغرب. فصلى الركعة الاولى وهو في الركعة الثانية اثناء السجود فاضت روحه فاضت روحه هنا فاضت روحه خلاص ما شاء الله
يا اخواني عمر هختم معكم باثر وحديس ونبدأ من الاقل للاعلى اما الاثر فهو قول عمر رضي الله عنه. قول آآ سائب ابن يزيد رضي الله عنه فيما اذكر يعني ان عمر رضي الله عنه لما طعن
حمل الى بيته حملته انا والعباس انا وعبدالله بن عباس فجاءوا بالطبيب فقال اسقوه لبنا فلما شرب اللبن خرج الدم من جرحه خرج اللبن من جرحه ده معناه ايه فقال له الطبيب يا امير المؤمنين اوصف انك ميت
اوصي فانك ايه ميت فبدأ يوصي راح يا ابن عمر روح لعائشة استأزني ان انا ادفن مع صاحبي يا ابن عمر انا هعمل الشورى في فلان وفلان لانه اللي يصلي بالناس دلوقتي فلان
وبين هو يحدثهم اغشي عليه فمن قائل يقول مات عمر ومن قائل يقول بل اغشي عليه. فقام رجل في القوم وقال ايها الناس ليرفع احدكم الاذان فوالله فيما علمت شيئا افزع لامير المؤمنين من الاذان. فلما قال الله اكبر الله اكبر
فاذا عمر قام فزعا او قال الله اكبر الله اكبر الصلاة الصلاة لا حظ في الاسلام لطارق الصلاة. احملوني الى الصلاة يا نهار ابيض ايه ده! ايه يا عم! ايه
حلول الصلاة ما لك بقى تكملة الحديث وصلى عمر الفجر يومها وان جرحه ليثعب دما. يعني ايه يثعب دما ينزف ينزف دم طب انت يا عمر ربنا النبي شهد لك بالجنة وشهد لك بالشهادة والشهادة خلاص لا لا الصلاة
اما الحديث احب اختم به حديث عائشة رضي الله عنها ان النبي صلى الله عليه وسلم في مرض موته الذي مات فيه اغشي عليه فامر بماء في المغضب فاغتسل. ثم قال اصلى الناس؟ قلت لا يا رسول الله انهم ينتظرونك. فقام النبي صلى الله عليه وسلم فلما هم بالقيام سقط مغشيا عليه. المرة
فلما افاق اول كلمة قالها اصلى الناس فلما هم بالقيام سقط وشاعي المرة التالتة. اصلى الناس؟ قالوا يا رسول الله هم ينتظرونك. عايز ايه؟ انهم ينتظرونك فقام النبي صلى الله عليه وسلم
وقد وجد من نفسه خفة حاسس ان المرض خف عليه شوية يهادى بين رجلين علي وعبدالله بن عباس شيء متعكز على واحد السيدة عائشة بتقول كلمة تقطع القلب. قالت وان رجلاه لتخطاني في الارض خطين
عارفين يعني ايه؟ ايه؟ اه رجليه بتزحف مش قادر يرفعها انت متخيل؟ انت شايف المشهد حاسس بالمشهد حاسس ان عليه كده وعباس كده والنبي في النص ورجليه بتجرجر في الارض كده
ييجي يصلي مش قادر يصلي قائما صلى الله عليه وسلم فيصلي جالسا يغشى عليه واول حاجة يقول آآ الناس صلت ولا لسه يا اخواني الصلاة. عشان كده انا بقول لك عيش مع معنى انك مش انت عايز في اول حاجة
آآ انصحكم ان شاء الله النهاردة. او ان شاء الله ونرجع. كتاب صحيح الترغيب والترهيب للشيخ الالباني. اقرأ منه فضل الصلاة. الفضائل دي كلها تدفعك دفع كده. انا كنت عملت سلسلة على قناة الرحمة آآ خمس حلقات
خمس حلقات اسمها ذروني اصلي ذروني اصلي كنت خدتها من حديث النبي صلى الله عليه وسلم ان الرجل العبد المؤمن لما يوضع في قبره ويجيب على الملكين كذا وكذا وكذا فيقولان على هذا عشت وعلى هذا حييت وعلى هذا مت ان شاء الله
فيقول ذروني اصلي سيبوني اصلي. عاش في الصلاة في الدنيا حتى وهو في القول بيقول لهم ايه؟ يا جماعة سيبوني اصلي خدت بالك؟ حتى الانبياء الانبياء. النبي صلى الله عليه وسلم قال ان هو مر على موسى في قبره قائم ايه؟ يصلي. قائم يصلي. حتى الانبياء في قبورهم بيصلوا
خدت بالك؟ فالشاهد احنا كنا فين كتاب الترغيب والترهيب اقرأ الاحاديث اللي وردت في فضائل الصلاة واحاديث الترهيب من ترك الصلاة. ادي واحدة. الفضائل تعلي جدا. آآ خش على السلسلة مدرسة الربانيين على موقع الطريق الى الله
مدرسة الربانيين آآ داخلة لسه الربانيين خمس دروس تحت آآ اسم ظروري يصلي. خمس دروس فيها يعني ازاي نخشع في الصلاة وفضل الصلاة وحرمة ترك الصلاة كل عين متعلقة بالصلاة. اتنين ممكن انا لما اكون لوحدي الدكتور حازم الشيطان يملكني جدا. انما نكون اتنين تلاتة مع بعض
نتعاون مع بعض على الصلاة نعدي على بعض نتصل على بعض تبقى حاجة رائعة جدا جدا جدا. النبي صلى الله عليه وسلم يقول الشيطان مع الواحد وهو مع الاسنين ايه
ابعد. وكل اما يكونوا اتنين تلاتة مع بعض بيصحوا بعض وبيقوموا بعض وحريصين على بعض. دي ما شاء الله بيبقى لها فضل كبير جدا. من الطرائف بمناسبة اتنين تلاتة مع بعض بيصحوا بعض لصلاة الفجر
من الطرائف وانا بصور سلسلة رمضان. ربنا يا رب يرفع الكرب كده عن القنوات الاسلامية يا رب وترجع تاني. اه كنت بصور الحلقات في السويس المكان اللي انا كنت بصور فيه اه صاحب المكان بيكلمني دخل واحد صاحبه فقال لي يا شيخ احمد انت ما تصورش عنده خالص فقول له ليه؟ قال لي
امبارح يصحيني لصلاة الفجر انزل الجامع وما الاقيهوش صلى! واللي بتصلي عليه الصبح يقول لي اصل انا صليت في البيت باقول له ليه يا محمد عملت كده ؟ ما قلت تصحيني الفجر وما تنزلش تصلي؟ قال لي ما هو انا كنت تعبان ومش قادر انزل. فقلت الاجر هيضيع علي. فقلت اصحي واحد ينزل يصلي وانا اعمل ايه ؟ وانام انا بقى
يعني فاتنين تلاتة مع بعض النبي صلى الله عليه وسلم يقول الشيطان مع الواحد وهو مع الاثنين ايه؟ طب لو تلاتة لو اربعة لو خمسة ستة مع بعض آآ خليك كده شف اتنين تلاتة قريبين منك. آآ خد بايديهم وساعدهم ويساعدوك على ان انتم ان شاء الله ايه تكتهدوا في الصلاة اكتر واكتر ان شاء الله. الامر التالت
اه اه سخن نفسك سخن نفسك. هتقوم للصلاة لما قلبك يكون مليان حرارة. والحرارة دي مش هتكون موجودة غير لما يكون الانسان اه حاطط جواه احضر دروس علم احضر دروس علم كتير هتلاقي مشروع مسألة بتفرق معك كتير جدا جدا ان شاء الله تبارك وتعالى. مع الرفقة الصالحة بقى والعمل الصالح ان شاء الله المسألة ان شاء الله تبقى جميلة جدا